**LĒMUMS**

Liepājā

|  |  |
| --- | --- |
| 2024. gada 25. janvārī |  Nr.22/1(prot. Nr.1, 22.§) |

Par pašvaldībai piederošā zemesgabala

Cukura ielā 1A, Liepājā cenas

apstiprināšanu

Lai apstiprinātu atsavināšanai nodotā zemesgabala nosacīto cenu, pamatojoties uz Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 2. punktu, 4. panta ceturtās daļas 3. punktu, 8. panta otro un trešo daļu, 37. panta pirmās daļas 4. punktu un 44.1 pantu, Liepājas valstspilsētas pašvaldības domes 2023. gada 16. novembra lēmumu Nr.405/12 “Par nekustamā īpašuma, zemesgabala Cukura ielā 1A, atsavināšanu”, sertificētas nekustamā īpašuma vērtētājas Anitas Vēdiķes (kvalifikācijas sertifikāts Nr.76) 2023. gada 15. decembra nekustamā īpašuma Cukura ielā 1A, Liepājā novērtējumu un izskatot Liepājas valstspilsētas pašvaldības domes pastāvīgās Finanšu komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederoša apbūvēta zemesgabala Cukura ielā 1A, Liepājā (kadastra Nr.17000230013) pārdošanas cenu 30 000 EUR (trīsdesmit tūkstoši *euro*).

2. Noteikt, ka pircējs samaksu par lēmuma 1. punktā minēto Liepājas valstspilsētas pašvaldībai piederošo apbūvētu zemesgabalu veic 100% apmērā viena mēneša laikā no pirkuma līguma noslēgšanas brīža.

3. Uzdot Liepājas Nekustamā īpašuma pārvaldei sagatavot apbūvēta zemesgabala Cukura ielā 1A, Liepājā atsavināšanas paziņojumu un pirkuma līgumu.

4. Pilnvarot Liepājas Nekustamā īpašuma pārvaldes vadītāju parakstīt pirkuma līgumu.

5. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Liepājas Nekustamā īpašuma pārvaldes galvenajai grāmatvedei, atsavināšanas ierosinātājam, Kapitālsabiedrību pārvaldības uzraudzības un revīzijas daļai |